****

**П Р О Т О К О Л**

Днес. 17.12.2020 год., се проведе заседание на ***Читалищното настоятелство*** на Нч "Ахинора-2006г." то премина при следния

**ДНЕВЕН РЕД:**

 1. Приемане на документите за годишното отчетно - изборно събрание;

 2. Определяне хонорара на читалищния секретар за 2021 година.

**ПО ПЪРВА ТОЧКА:**

Г-жа Пенка Иванова прочете Информацията за дейността на читалището през 2020 год., Информацията за дейността на читалището през тригодишния период 2018-2020 год. и Проекта за разпределение на държавната субсидия за 2021 год. По документите постъпиха следните изказвания:

 **Марийка Колева:** Двете информации са пълни. Те показват колко работа е свършена, въпреки трудното време, в което живеем. Дано нещата се оправят и отново са се върнем към нормалния си живот.

 **Нанка Василева:** Тази година Фг "Ахинора" се включи в много онлайн издания. Ако през 2021 год. отново нямаме възможност да правим репетиции и записи, изявите ни ще бъдат ограничени. Няма да имаме с какво да участваме и в онлайн изданията.

 **Янка Иванова:** Не е ясно дали ще се провеждат сбирките и на Дк "Ахинора", а там кипи най-истинската читалищна дейност. Но няма как - ще се съобразяваме с обстоятелствата. Най-важното е да съхраним здравето и живота си.

 **Зоя Иванова:** Трудно е, но ще продължаваме да работим. Както тази година, ще търсим възможности за работа и изява. Ще продължаваме да издаваме в. "Ахинора". Хората свикнаха с него и с нетърпение очакват всеки нов брой.

**ПО ВТОРА ТОЧКА:**

Г-жа Пенка Иванова изрази задоволството си от дейността на читалищния секретар Стефка Антонова. Млада, образована, инициативна и креативна, тя е много полезна за читалището. С готовност и желание изпълнява задълженията си. Изключителни са заслугите и за популяризиране успехите на читалището. Г-жа Иванова предложи годишният хонорор на читалищния секретар за 2021 год. да бъде 3 000 лв. По въпроса взеха отношение:

 **Мария Танева:** Стефчето заслужава дори повече. Компютърната й грамотност улеснява много дейността на читалището.

 **Недялка Гьонева:** Стефчето умее да контактува с хората. Затова всички я обичаме. Ако имаме пълна субсидия, бихме могли още да увеличим хонорара й.

**ЗАСЕДАНИЕТО РЕШИ:**

 1. Приема документите за отчетно-изборното събрание;

 2. Ще предложи на Общото събрание хонорарът на читалищния секретар Стефка Антонова за 2021 год. да бъде 3 000 лв.

След изчерпване на дневния ред заседнието бе закрито.

17.12.2020 год. **Протоколист:** ............................

с. Яворово /Зоя Иванова/